Роберто Карлос

**Роберто Карлос да Силва Роша** (роден на 10 април 1973, во Гарса), попознат само како **Роберто Карлос**, е бразилски  фудбалски тренер и поранешен фудбалер, на играч од одбраната.

По почетоците во родниот Бразил со екипата на Палмеирас, Роберто Карлос се преселил на европскиот континент, каде неговиот прв клуб бил Интер. Во Милано, тој се задржал само една сезона, по што му се приклучил на Реал Мадрид во 1996 година, каде што поминал 11 успешни сезони, играјќи 584 натпревари во сите натпреварувања и постигнал 71 гол. Со *„кралевите“*, тој четири пати го освоил шпанското првенство и трипати Лигата на шампионите. Во 2013 година, тој бил избран од страна на шпанскиот весник *Марка* во "Најдобрите странски единаесет во историјата на Реал Мадрид". По напуштањето на Реал Мадрид во 2007 години, тој бил активен уште неколку сезони играјќи во Турција за Фенербахче, за Коринтијанс во Бразил и за Анжи Махачкала во Русија. Во август 2012 година, тој го најавил своето пензионирање од фудбалот на возраст од 39 години.

За бразилската репрезентација дебитирал во 1992 година. Настапил на три Светски првенства, помагајќи му на *„Селесао“* да стигне до финалето на Светското првенство 1998 во Франција, и да го освои Мундијалот 2002 во Јапонија и Јужна Кореја. Тој бил селектиран и во Ол-Стар тимот на двете споменати првенства во 1998 и 2002 година.

По завршувањето на играчката кариера, започнал да работи како тренер, најпрво како асистент на Гус Хидинк во неговиот последен клуб, Анжи. Во јуни 2013 година, ја презел функцијата во тускиот Сиваспор, што бил неговиот прв ангажман како главен тренер. Во јули 2015 година, тој бил назначен како играч-тренер на индискиот клуб Делхи Дајнамос.

## Кариера
Роберто Карлос ја започнал својата кариера во Униао Сао Жоао, фудбалски клуб со седиште во Арарас во државата Саун Пауло.

## Титули
### Клупски
#### Палмеирас
***[[Кампеонато Бразилеиро Серија А|Бразилско првенство]]** (2) : 1993, 1994
***[[Кампеонато Паулиста]]** (2) : 1993, 1994
***[[Турнир Рио-Саун Пауло]]** (1) : 1993

#### Реал Мадрид
***[[Примера Дивисион (Шпанија)|Примера Дивисион]]** (4) : 1996-1997, 2000-2001, 2002-2003, 2006-2007
***[[Суперкуп на Шпанија]]** (3) : 1997, 2001, 2003
*** [[УЕФА Лига на шампиони|Лига на шампиони]]** (3) : 1997-1998, 1999-2000, 2001-2002
*** [[Суперкуп на Европа|Суперкуп на УЕФА]]** (1) : 2002
*** [[Интерконтинентален куп]]** (1) : 2002

#### Фенербахче
* **[[Суперкуп на Турција]]** (2) : 2007, 2009

### Репрезентативни
*** [[ФИФА Светско Првенство]]** (1) : 2002
*** [[Копа Америка]]** (2) : 1997, 1999
***[[ФИФА Куп на конфедерации]]** : 1997

## Тренерска статистика

## Наводи

## Надворешни врски
*  Роберто Карлос на официјалното мрежно место на ФИФА 
*  Роберто Карлос на transfermarkt
*  Роберто Карлос на Zerozerofootball.com 
*  Репрезентативни настапи и натпревари во европските купови на RSSSF.com

Категорија:Живи луѓе
Категорија:Бразилски фудбалери
Категорија:Бразилски фудбалски тренери
Категорија:Фудбалери на ФК Палмеирас
Категорија:Фудбалери на ФК Интер
Категорија:Фудбалери на ФК Реал Мадрид
Категорија:Фудбалери на ФК Фенербахче
Категорија:Фудбалери на ФК Коринтијанс
Категорија:Фудбалери на ФК Анжи Махачкала
Категорија:Фудбалери во Серија А
Категорија:ФИФА 100
Категорија:Родени во 1973 година